

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 OIB: 77561654785

 Ured predsjednika

Broj: 7 Su-301/2022-21.

Vinkovci, 29. srpnja 2022.

Općinski sud u Vinkovcima, po predsjedniku suda Ivanu Katičiću, temeljem članka 50.b stavka 1. Zakona o državnim službenicima (Narodne novine broj: 92/05., 142/06., 77/07., 107/07., 27/08., 34/11., 49/11., 150/11., 34/12., 49/12., 37/13., 38/13., 1/15., 38/15., 61/17., 70/19. i 98/19., dalje u tekstu: Zakon o državnim službenicima) u postupku prijma službenika u državnu službu u Općinski sud u Vinkovcima na određeno vrijeme, donosi

ODLUKU

o obustavi oglasa za prijam u državnu službu

u Općinski sud u Vinkovcima

I. Obustavlja se postupak oglasa za prijam službenika u državnu službu u Općinski sud u Vinkovcima objavljen na web stranicama Ministarstva pravosuđa i uprave, dana 20. lipnja 2022. koji se odnosi na radno mjesto administrativni referent – sudski zapisničar 1 (jedan) izvršitelj.

II. Postupak oglasa se obustavlja iz razloga što nijedan kandidat nije postigao zadovoljavajuće rezultate na provedenom testiranju.

Obrazloženje

Općinski sud u Vinkovcima donio je odluku broj: 7 Su-301/2022-4. od 20. lipnja 2022. kojom je objavljen oglas za prijam u državnu službu na određeno vrijeme na radno mjesto administrativni referent – sudski zapisničar, 1 izvršitelj. Oglas je objavljen na web stranici Ministarstva pravosuđa i uprave dana 20. lipnja 2022., na web stranici Općinskog suda u Vinkovcima, te na oglasnim stranicama Hrvatskog zavoda za zapošljavanje.

Na objavljeni oglas za radno mjesto administrativni referent – sudski zapisničar prijavilo se 4 kandidata, od kojih 2 kandidata nisu ispunjavali formalne uvjete iz oglasa, o čemu su pismeno obaviješteni, te se nisu smatrali kandidatima u ovom postupku prijama.

Kandidati koji su ispunjavali formalne uvjete za prijam u državnu službu pozvani su na testiranje dana 25. srpnja 2022. u 9,00 sati. Testiranje se sastojalo od pisanog testiranja -provjere poznavanja Ustava Republike Hrvatske i poznavanja osnova Sudskog poslovnika.

Da bi kandidati zadovoljili na testiranju potrebno je da za svaki dio provjere znanja dobiju najmanje 5 bodova, o čemu su kandidati i obaviješteni.

Na testiranje su pristupila 2 kandidata od kojih je jedan kandidat uspješno prošao testiranje te je pozvan da pristupi provjeri znanje u brzini i točnosti u prijepisu dana 25. srpnja 2022. u 10,00 sati.

Kandidatkinja koja je uspješno prošla prvi dio testiranja pristupila je na provjeru znanje u brzini i točnosti u prijepisu te nije ostvarila najmanje 5 bodova na testiranju (broj ostvarenih bodova 0).

Odredbom članka 50.b stavka 1. Zakona o državnim službenicima propisano je da će se postupak oglasa obustaviti, između ostalog, ako kandidati nisu postigli zadovoljavajuće rezultate na provedenom testiranju.

Budući nitko od kandidata nije postigao zadovoljavajuće rezultate na provedenom testiranju, donesena je odluka kao u izreci.

 Predsjednik suda

 Ivan Katičić

DOSTAVITI:

svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima